b'\n_START_ARTICLE_\nBenediktinski samostan sv. Marije v Zadru\n_START_SECTION_\nZgodovina\n_START_PARAGRAPH_\nBenediktinski samostan je, poleg obstoje\xc4\x8de cerkve, leta 1066 osnovala zadrska plemkinja \xc4\x8cika, po materi sestra hrva\xc5\xa1kega kralja Petra Kre\xc5\xa1imirja IV. in mu zagotovila visoke kraljevske \xc4\x8dasti. Ko je vstopila kot nuna v samostan, je \xc4\x8cika z drugimi dragocenostmi prinesla tudi dva himnarija in en brevir. Oba himnarija sta na \xc5\xbealost izgubljena, brevir pa je ohranjen in ga hranijo v Bodleyanski knji\xc5\xbenici v Oxfordu. Ta rokopis ni le najstarej\xc5\xa1a ohranjena knjiga te vrste na svetu, temve\xc4\x8d vsebuje zanimive literarnih spise, lepe drobne slikarije in \xc5\xa1tevilne zapise pesmi iz tistega \xc4\x8dasa._NEWLINE_\xc4\x8cikina h\xc4\x8di Vekenega je po tragi\xc4\x8dni smrti svojega mo\xc5\xbea Dobroslava, vstopila kot nuna v samostan sv. Marije okoli leta 1072. Vekenega je kot poglavarka in prva \xc4\x8cikina naslednica na mestu opatinje znala izkoristiti velike politi\xc4\x8dne spremembe v Hrva\xc5\xa1ki ob koncu 11. stoletja in prepri\xc4\x8dati novega kralja Kolomana, da finan\xc4\x8dno podpre njeno obse\xc5\xbeno gradbeno dejavnost na dokon\xc4\x8danju triladijske bazilike leta 1091 in gradnji novih samostanskih stavb. S pomo\xc4\x8djo kralja je uspela dvigniti samostansko dvorano - verjetno najlep\xc5\xa1i romansko obokan prostor na Hrva\xc5\xa1kem - in \xc4\x8dudovit romanski zvonik, ki nosi Kolomanovo ime in leto 1105. Na zvoniku je na \xc5\xa1tirih kapitelih vklesano Kolomanovo ime v po\xc4\x8dastitev vstopa v Zadar leta 1102. V kapeli v zvoniku so ostanki zidnih slik iz 12. stoletja. Vekenega je umrla 27. september 1111. Latinski verzi, ki krasijo njeno grobnico v samostanski dvorani (kapitlju) so pravi biseri doma\xc4\x8de latinske poezije._NEWLINE_Leta 1507 je Nikola \xc5\xa0pani\xc4\x87 iz Kor\xc4\x8dule zgradil pro\xc4\x8delje in ju\xc5\xbeno stransko steno cerkve, kot tudi glavni portal v renesan\xc4\x8dnem slogu. V notranjosti je bogata baro\xc4\x8dna \xc5\xa1tukatura iz leta 1744._NEWLINE_V 2. svetovni vojni sta bila samostan in cerkev v anglo-ameri\xc5\xa1kem bombardiranju Zadra uni\xc4\x8dena. Cerkev s samostanom (na oltarni mizi je napis z imenom \xc4\x8cike in Petra Kre\xc5\xa1imirja IV.; kop Pieta je iz 15. st., zvonik in kapitelj sta bila obnovljena v povojni obnovi Zadra._NEWLINE_V samostanskem arhiv hranijo dragoceno zbirko ukazov, ki omenjajo hrva\xc5\xa1ke kralje iz 11. stoletja.'